ཟླ་འདིའི་ཚེས༡༠ཉིན་གྱི་སྔ་དྲོ།མཚོ་སྔོན་དགེ་འོས་སློབ་ཆེན་མི་རིགས་དགེ་འོས་སློབ་གླིང་གི་གླིང་གཙོ་གཞོན་པའམ་དགེ་རྒན་ཆེན་མོ་ལྕགས་ཐར་རྒྱལ་གྱིས་མང་རྫོང་མི་རིགས་སློབ་འབྲིང་གི་ཚོགས་ཁང་ཆེན་མོ་རུ་༼དགེ་རྒན་ཞིག་ཡིན་ན་ཇི་འདྲ་བ་ཞིག་ཡིན་དགོས་༽ཞེས་པའི་འཆད་ཁྲིད་གནང་བ་རེད།དེར་མཚོ་ལྷོ་ཁུལ་མི་རིགས་མཐོ་འབྲིང་གསུམ་པ་དང་མང་རྫོང་མི་རིགས་སློབ་འབྲིང་།མང་རྫོང་མི་རིགས་སློབ་འབྲིང་གཉིས་པ།མང་རྫོང་མཁར་གྲོང་སློབ་ཆུང་གཉིས་པ་སོགས་མང་རྫོང་ས་ཁུལ་གྱི་སློབ་གྲྭ་ཆུང་འབྲིང་གི་སྐད་གཉིས་དགེ་རྒན་སུམ་བརྒྱ་ལྷག་ཞུགས་ནས་ཁོང་གིས་འཆད་ཁྲིད་ལ་ཉན་ཡོད།